# **Exercicis Automatització**

|  |
| --- |
| **Exercici 41** |
| Escriviu un shellscript que rebi com a paràmetres la ruta d'un directori passat, R, i un valor numèric, N. Aquest shellscript, per a cada fitxer del directori actual (i no dels seus directoris fills), comprovarà el seu ús de disc i si aquest és superior a N bytes, mostrarà el missatge següent per  pantalla: **“NOM\_FITXER: Esborra / Manté / Comprimeix? ”**  I en la mateixa línia permetrà la introducció de cadascuna de les opcions següents:   * **E**: esborrarà el fitxer indicat. * **M**: no farà cap canvi al fitxer indicat. * **C**: guardarà el nom de fitxer indicat per a comprimir-lo.   En acabar les qüestions a l'usuari, el sistema generarà un únic fitxer exercici.tar.gz amb tots els fitxers que s'hagi decidit comprimir. Si no hi ha cap fitxer a comprimir, no generarà el fitxer exercici .tar.gz. Finalment, caldrà que el shellscript també guardi la informació de què s'ha fet amb cada fitxer en el fitxer exercici.log. Tant el fitxer de log com el tarball s'han de generar dins el mateix directori que comprovem. |
| **./exercici directori\_prova 1024 # fitxers de més d'un kb**  **fitxer\_prova1: Esborrar / Mantenir / Comprimir? E**  **fitxer\_prova2: Esborrar / Mantenir / Comprimir? M**  **fitxer\_prova4: Esborrar / Mantenir / Comprimir? M**  **fitxer\_prova7: Esborrar / Mantenir / Comprimir? C**  **fitxer\_prova8: Esborrar / Mantenir / Comprimir? C**  **# Fem algunes proves per a veure que s'ha executat bé**  **# Llistem el contingut del fitxer de log**  **cat directori\_prova/exercici.log**  **fitxer\_prova1: Esborrat**  **fitxer\_prova2: Mantingut**  **fitxer\_prova4: Mantingut**  **fitxer\_prova7: Comprimit**  **fitxer\_prova8: Comprimit** |

|  |
| --- |
| **Exercici 42** |
| Escriviu un shellscript tal que, cada N segons, comprovi quants fitxers hi ha al directori actual que siguin modificables per tots els usuaris de la màquina. Si el nombre d'aquests fitxers supera el valor M i la suma de les mides d'aquests fitxers supera el valor P, caldrà esborrar el fitxer més gran d'aquests i afegir al fitxer F el nom i la mida del fitxer esborrat. N, M, P i F seran paràmetres del shellscript (i en aquest ordre), P està especificat en bytes; per exemple, 60 5 100000 /tmp/log. |

|  |
| --- |
| **Exercici 43** |
| Escriviu un shellscript que demani a l’usuari que introdueixi el nom d’un fitxer (aquest contindrà una llista de noms personals i dates de naixement) i, a partir d’aquest, indiqui quina és la persona més vella i la més jove.  El fitxer seguirà el següent format:  Manuel 15/07/89  Jimena 02/03/92  Gregori 01/07/2015  Cristina 15/02/1999  **Nota**: recordau que l’usuari no ha d’introduir informació per paràmetre |